เตรียมตัวกันก่อน เริ่มจดบันทึกและตีความ
มีบันทึกฝันแบบสำเร็จรูปขายอยู่เหมือนกัน แต่ก็ไม่จำเป็นเสมอไป เพราะเวลาทำบันทึกของคุณขึ้นมาเองทั้งสนุกและสร้างสรรค์กว่าเยอะ เวลาจะเลือกสมุดมาจดบันทึกฝัน ต้องพิจารณาตามตัวเลือกต่อไปนี้ก่อน  ความยาว: คุณกะจะจดฝันกันทั้งปี หรือแค่จะลองจดดูสั้นๆ เป็นพักๆ? ต้องคิดดูก่อนว่าแต่ละคืนจะจดละเอียดแค่ไหน ถ้ากะไว้คร่าวๆ ก่อนทั้งความยาวที่จะจดและระยะเวลา ก็จะได้พอรู้ว่าควรจะใช้สมุดเล่มขนาดไหนดี สลับหน้าไปมาได้: ถ้าคุณอยากจัดเรียงหน้าต่างๆ ตามธีม (เช่น "ฝันเดิมๆ" หรือ "ฝันเรื่องหมา") เป็นต้น ก็คงจะสะดวกกว่าถ้าใช้สมุดสันห่วงแบบถอดหน้ากระดาษได้ ให้เลือกใช้แฟ้มที่แข็งแรงหน่อยเก็บรวบรวมแต่ละหน้าไว้ด้วยกัน ปะติดเพิ่ม: สามารถเอาเศษกระดาษอื่นๆ ที่คุณจดไว้มาแปะเพิ่มได้ ถ้าอยากทำแบบนี้ต้องหาสมุดที่มีเนื้อที่เหลือเฟือพอให้คุณแปะกระดาษหรือโน้ตย่ออื่นๆ เข้ามาได้ ปากกามาร์กเกอร์นี่ขาดไม่ได้ ต้องใช้ปากกาสีเยอะๆ ถ้าอยากจะจดแบ่งธีมหรือหมวดหมู่การตีความตามสีที่แตกต่างกัน หากระป๋อง ตะกร้า หรือกล่องอะไรมาไว้เก็บพวกปากกาสีกับบันทึกความฝันของคุณ จะได้รวมทุกอย่างไว้ในที่เดียวกัน พร้อมหยิบมาใช้ได้ตลอดเวลา หาปกสวยๆ มาใส่หรือจะใส่ปกกันรอยก็ได้ถ้าเป็นคนเดินทางบ่อย แต่อยากพกบันทึกความฝันไปด้วยทุกที่ จะจดบันทึกความฝันได้ต้องจดทันทีที่ตื่นนอน เพราะงั้นที่วางสมุดที่ดีที่สุดก็คือที่หัวเตียงคุณนั่นแหละ เพราะยิ่งควานหานานแค่ไหน ก็เสี่ยงต่อการที่คุณจะลืมความฝันของคุณมากเท่านั้น จุดวางสมุดถึงได้สำคัญมากไงล่ะ!  ถ้าจะเก็บสมุดกับปากกาไว้ในกระป๋องหรือตะกร้าสักอย่าง ต้องเลือกที่โยกย้ายได้ง่าย หรือยกไปเก็บในลิ้นชักหรือตามตู้สะดวกเผื่อเวลาจะทำความสะอาดห้อง ไม่ก็ตอนอยากเก็บให้พ้นสายตาคนอื่น ตั้งโคมไฟหรือไฟแบบหนีบหนังสือไว้ข้างเตียงด้วยก็ดี ถ้าตื่นมากลางดึกแล้วเกิดอยากจดฝันจะได้จดได้ทันทีไม่ลืมซะก่อน ถ้าคุณเลือกบันทึกความฝันด้วยการอัดเสียงลงเครื่อง MP3 หรือในมือถือ ก็ต้องวางเครื่องไว้ใกล้ๆ มือ และจัดเก็บไฟล์เสียงให้เป็นระบบระเบียบ หมั่นสำรองข้อมูลไว้บ่อยๆ วางแบตเตอรี่สำรองหรือสายชาร์จไว้ด้วยก็ดี เผื่ออัดเสียงเสร็จแล้วลืม เปิดเครื่องทิ้งไว้ทั้งคืน พอจะอัดก็เกิดแบตหมดขึ้นมา แบบนี้จะได้ไม่ต้องกังวลว่าจะลืมหรือเสียเวลาเขียนวันที่ตอนที่ตื่นขึ้นมา จะได้จดฝันไปเลยทีเดียว บางคนชอบเขียนวันที่ของพรุ่งนี้ทันทีหลังเขียนของวันนี้จบ แต่บางคนก็เขียนตั้งแต่คืนก่อน จะได้เป็น "การเตรียมรับความฝัน" อะไรแบบนั้น ถ้าคุณเป็นพวกเขียนวันที่ล่วงหน้าตั้งแต่คืนก่อน คุณอาจจะจดไว้ด้วยก็ได้ว่าคุณรู้สึกยังไง ความรู้สึกในตอนนั้นอาจส่งผลโดยตรงต่อความฝันที่จะตามมาในคืนนั้นก็ได้ ถ้าจดความรู้สึกไว้ด้วยจะได้เอาไปประกอบการตีความได้ แถมยังเป็นเหมือนตัวบอกอารมณ์สำหรับความฝันแบบ "จ๊ะเอ๋!" หรือ "ทำเอาตกอกตกใจ" ที่อยู่ๆ ก็โผล่มาแบบไม่รู้เหนือรู้ใต้ได้อีกด้วย ไม่มีวิธีไหนถูกหรือผิดในการเตรียมตัวหรือจดบันทึกความฝัน แต่คุณทำให้มันสะดวกขึ้นได้ด้วยการเชื่อมโยงความฝันกับการตีความเข้าด้วยกัน  เรียงไว้ในคอลัมน์: ถ้าแบ่งเป็นตารางเป็นคอลัมน์ไว้ในแต่ละหน้า จะได้จดฝันไว้ข้างนึง ส่วนอีกข้างนึงของหน้าไว้ใช้เขียนตีความ เขียนไว้ให้ตรงข้ามกันเป๊ะๆ เลย จดฝันสำคัญที่สุด: ถ้าคุณขี้เกียจมานั่งตีตารางเป็นระบบระเบียบ ให้จดฝันไว้ก่อนเป็นอันดับแรก แล้วค่อยหาที่เขียนตีความทีหลังใกล้ๆ กัน เพราะที่สุดแล้วการจดความฝันนี่แหละสำคัญที่สุด และต้องใช้เนื้อที่มากที่สุด จะตีความที่ไหนยังไงนั่นไว้ทีหลัง วิธีไหนที่ปกติทำให้คุณหลับสนิทจนฝันได้ก็ทำไปตามนั้น อาจช่วยได้ถ้าคิดเตือนตัวเองก่อนว่าเดี๋ยวตื่นมาจะจดฝันไว้นะ จิตใต้สำนึกจะได้ใส่ใจ จดจำรายละเอียดของความฝันไว้  จะลองหาบทความอื่นๆ เกี่ยวกับความฝันมาอ่านเพิ่มเติมจากในเน็ตก็ได้ เผื่อจะได้ไอเดียดีๆ ว่าทำยังไงให้ฝัน ควบคุมฝัน และบังคับฝันของตัวเองได้ ถ้าใช้เสียงปลุกเป็นสัญญาณดังบี๊บๆ หรือเป็นเสียงกระดิ่งดังซ้ำๆ จะดีกว่าใช้เสียงจากวิทยุหรือเสียงเพลง เพราะเสียงพูดหรือเสียงร้องเพลงอาจรบกวนเนื้อหาของความฝันที่คุณอุตส่าห์จำได้ แต่ถ้าคุณตื่นเองได้ไม่ต้องใช้เสียงปลุกก็จะยิ่งมีสมาธิ ได้ผลดีเข้าไปใหญ่ พอตื่นปุ๊บให้รีบบันทึกความฝันปั๊บ ถ้าเป็นไปได้ให้อดทนไว้ก่อน อย่าเพิ่งไปเข้าห้องน้ำจนกว่าจะจดฝันเสร็จ เพราะถ้าสติหลุดแค่นิดเดียวก็อาจลืมฝันนั้นไปเลย หรือหลงลืมเรื่องสำคัญๆ ไม่ก็พวกรายละเอียดต่างๆ ได้ พอคุณฝึกฝนจนชำนาญ คุณจะพบว่าเรื่องพวกนี้ไม่เป็นปัญหาอีกต่อไป แถมจะเรียกคืนรายละเอียดต่างๆ ของความฝันได้สบายๆ อีกด้วย แต่ตอนยังเป็นมือใหม่ รีบตื่นรีบจดไว้จะดีกว่า  จดมันทุกอย่างที่คุณจำได้ ตอนแรกๆ อาจจะยากหน่อยที่ต้องจดให้ได้มากที่สุดโดยมีความคิดอื่นๆ ตอนเพิ่งตื่นแทรกเข้ามาเรื่อยๆ แต่ถ้าคุณบันทึกฝันไปนานๆ เข้า คุณจะจดจำรายละเอียดได้มากและง่ายขึ้น อย่างตัวละครที่ปรากฏ สัญลักษณ์ สีสัน ผิวสัมผัส ความรู้สึก และการกระทำต่าง (อย่างการว่ายน้ำหรือเหาะเหินเดินอากาศ) กระทั่งปฏิสัมพันธ์ที่คุณมีต่อคนอื่นๆ สิ่งของต่างๆ และอะไรอีกมากมาย  พยายามหาคุณลักษณะมาขยายหรืออธิบายภาพและความรู้สึกที่ชัดเจนแจ่มแจ้งที่สุดในฝัน อย่างถ้าคุณฝันเห็นบ้านไฟไหม้ ก็ให้เขียนไปว่า "บ้านถูกไฟแดงแจ๋ไหม้แรงจนน่ากลัวแต่ก็น่าตื่นเต้น" ส่วนความรู้สึกของคุณก็คือ "กลัว แตกตื่น อยากรู้ว่าเพราะอะไร" บางคนก็ชอบวาดรูปหรือใช้หลายๆ สีแยกไปตามอารมณ์หรือธีมของความฝัน (สีนี่แหละส่วนสำคัญในการตีความความฝัน) ตอนจดเรื่องราวในฝันไม่ต้องปรุงแต่งให้สวยงาม แต่เน้นว่าต้องเก็บรายละเอียดให้ได้มากและไวที่สุดก่อนจะเลือนหายไป แล้วหลังจากนั้นถ้าอยากมาตีความ หรือเกลาให้เข้าท่ากว่านี้ก็ยังทัน นี่การจดบันทึกความฝันนะไม่ใช่วิ่งมาราธอน ไม่มีใครที่ไหนว่างมาจดฝันได้ทุกวันหรอก วิธีที่ดีที่สุดคือเลือกจดเฉพาะความฝันที่กระแทกใจหรือฝันที่คุณจดจำรายละเอียดได้มากกว่าเพื่อน เพราะหลังจากนั้นความจำของคุณจะไม่ค่อยชัดเจนสักเท่าไหร่ ที่บอกให้เลือกเฉพาะฝันที่แจ่มชัดที่สุดก็เพราะเป็นไปได้มากทีเดียวว่าฝันนั้นสะท้อนอะไรบางอย่างที่มีความหมายสำหรับคุณ ควรฝึกตั้งชื่อความฝันไว้จนเป็นนิสัย ตอนจะสรุปเนื้อหาเพื่อตั้งชื่อฝัน ให้เลือกความรู้สึกหรือธีมที่เด่นชัดที่สุด จะได้กลับมาหาฝันนั้นเจอง่ายๆ ในภายหลัง แถมยังเป็นวิธีที่ดีในการสรุปความรู้สึกที่คุณมีต่อฝันนั้นๆ ได้ด้วย ช่วงแรกๆ คุณคงยังจำรายละเอียดของฝันไม่ได้มากพอจะจดยาวเกินกว่า 2 - 3 บรรทัด แต่อย่าเพิ่งถอดใจไป เพราะฝึกไปมากๆ เข้าเดี๋ยวก็จำได้มากขึ้นเรื่อยๆ จนกลายเป็นกิจวัตรประจำวันไปเอง เพราะฉะนั้นจุดสำคัญอยู่ที่ต้องขยันจดฝันทุกวัน ถึงบางวันจะมีฝันน่าเบื่อๆ ไม่น่าจดจำก็เถอะ ฝันพวกนั้นจริงๆ ก็มีความหมายในตัวเองนะ พอจดไปแล้วคุณอาจเห็นเองว่ามันก็ไม่ได้ไร้ประโยชน์ซะทีเดียวหรอก ถ้าแรกๆ คุณยังไม่อยากตีความก็ไม่ต้องทำ แค่ฝึกจดฝันไปเรื่อยๆ ก่อนเพราะจุดนั้นถือว่าสำคัญมาก แล้วตอนหลังค่อยกลับมาตีความเพิ่ม แต่ต้องไม่ลืมจดความรู้สึกที่ชัดเจนที่สุดในแต่ละฝันเอาไว้ก่อนนะ พอผ่านไปสักพักก็ค่อยเริ่มตีความ โดยอาศัยความรู้ต่างๆ ที่อ่านจากตำราต่างๆ หรือเว็บไซต์ และลางสังหรณ์ลึกๆ ของคุณเอง บางอย่างก็เห็นแล้วเตะตากว่าอย่างอื่น แต่ก็ลองตีความดูให้ทั่วๆ ล่ะ  บางทีความหมายของฝันนั้นอาจยังไม่ชัดเจนจนกระทั่งคุณฝันถึงมันอีก และระหว่างนั้นเกิดอะไรบางอย่างขึ้นในชีวิตของคุณ ก็ต้องคอยสังเกตและเชื่อมโยงกันให้ดีๆ ส่วนใหญ่เรื่องสำคัญมักจะเกิดซ้ำๆ จนคุณหาจนเจอนั่นแหละ ลองศึกษารายละเอียดการตีความหรือทำนายฝันเพิ่มเติมดูจากตำราต่างๆ และในอินเทอร์เน็ต สุดท้ายแล้วคุณจะจดฝันยังไง จดไปเพื่ออะไร ก็เป็นเรื่องของคุณ ซึ่งก็จะแตกต่างกันไปตามแต่ละบุคคล ถ้าคุณอ่านบทความนี้แล้วเคลือบแคลงสงสัยตรงไหน ใช้ได้ผลไม่ได้ผล ให้ลองเอาไปปรับใช้กับวิธีการส่วนตัวของคุณต่อไป เลือกใช้เฉพาะข้อมูลที่เข้าท่าและมีประโยชน์กับคุณมากที่สุดก็แล้วกัน พยายามพกบันทึกความฝันของคุณติดตัวไปด้วยไม่ว่าจะไปเที่ยวหรือพักผ่อนที่ไหนก็ตาม ถ้าไม่อยากเอาเล่มจริงไปเพราะกลัวหาย ให้ย่อสรุปเป็นฉบับพกพาแล้วค่อยเอากลับมาใส่รวมไว้กับเล่มเดิม หรือจะจดใส่มือถือหรืออะไรไว้ก่อนก็ได้ เอาตามที่คุณสะดวกเลย ที่สำคัญกว่าคือต้องจดต่อไป อย่าหยุด เพราะพอเปลี่ยนที่เปลี่ยนทางแล้วอาจจุดประกายให้เกิดความฝันใหม่ๆ เปิดมุมมองที่คุณไม่เคยรู้เกี่ยวกับตัวเองขึ้นมาก็ได้ คุณคงไม่อยากพลาดโอกาสนี้ใช่ไหมล่ะ! การท่องเที่ยวหรือเปลี่ยนบรรยากาศอาจนำความฝันเดิมๆ กลับมาพร้อมรายละเอียดใหม่ๆ ก็ได้ ถือเป็นโอกาสอันดีที่คุณจะได้ปัดฝุ่น เพิ่มเติมสิ่งที่เคยขาดหายไปยังไงล่ะ
หาสมุดบันทึกที่เหมาะเจาะ. วางไว้ใกล้ๆ มือ. พอเขียนจบคืนนึงแล้ว ให้เขียนวันที่ของอีกคืนเตรียมไว้เลย. เลือกวิธีจัดเรียงแต่ละความฝันให้เหมาะสม. ฝันก่อนเลย. จดบันทึกความฝันของคุณ. อย่ากังวล เขียนๆ ไปเลย. รู้ว่าเมื่อไหร่ควรจะหยุดเขียน. ตั้งชื่อให้แต่ละความฝันด้วย. จดแล้วอ่านทวนด้วย. เริ่มตีความ. บันทึกใครบันทึกมัน. ไปไหนไปกัน.
https://www.wikihow.com/Keep-a-Dream-Journal https://www.wikihow.com/Keep-a-Dream-Journal
Getting Prepared Documenting and Interpreting Your Dreams